Zoolosie. Symbolae Sirenologicae. 115 
habentibus instituit, sed etiam satis exactas de animalibus utilibus potissi- 
mum ditionis suac notitias et catalogos possidet, Rhytina, si in Coloniis ad- 
buc existeret, vix ignota esset, quum e carne et adipe ejus excellentissima 
haud parvum lucrum et cibum gratum sibi comparare posset. Accidit adhuc, 
quod Rhytinae praesentiam suam fucorum durorum reliquiis magna copia 
in litoribus ejectis, ut supra notavimns , semper proderent, 
Rhytinam in Coloniis Rosso - Americanis non amplius existere plurium 
virorum testimoniis pariter probatur. Berchius, cui historiam chronologicam 
detectionis insularum Aleuticarum (Xponorornaecraa Hcropeia Orkperrsia 
Aueyrekuxe Ocrpososs Cr. Ierep6yprs 1823. 8-vo, i. e. Chronologitsches- 
kaia historiae Aleutskich Ostrowow. St. Peterburge 1838. 8-vo) debemus de 
Rhytina prorsus tacet. Alii porro viri bene versati vel adeo docti, qui prae- 
fectorum vel directorum Societatis Rosso-Americanae muneribus fungeban- 
tur, nominatim Etholinus, qui viginti quinque annos, Wrangellius Illastris- 
simus, qui sex annos et Chlebnikowius qui per triginta annos in Coloniis 
Rosso-Americanis vixerunt de Rhytinae existentia nihil audiverunt. Chleb- 
nikowius adeo dubitavit, quin praeterlapsis temporibus vacca marina re 
vera in ls existerit. 
In nulla relationum et itinerum scientiarum causa inde ab anno 1768 in 
mari Camtschatico et in ejus Archipelagis susceptorum Rhytina seu \acca 
marina Viva commemoratur. 
Catalogus a Bragino de Insularum Aleuticarum et insulae Beringii ani- 
malibus compositus, quem Pallasio (Neue Nord. Beitr. Bd. Il. p. 310) debe- 
mus, Vaccae marinae mentionem haud facit. — Merkius, qui naturae scru- 
tatoris munere in expeditione Billingsiana (1789 — 93) fungebatur Rhyti- 
nam pariter haud commemorat. — Inter insulae Bering regni animalis pro- 
ducta a Schelichowio in itinerario (Iyremecrsie Ileauxosa Cr. ferep6yprt 
1812, i. e. Puteschestwie Schelichowa St. Peterburge 1812, Pallas Neue Nord. 
Beitr. Bd. VI. p. 168.) speciatim nominibusque exactis enumerata Rhytina 
* 
